
***โครงการคืนกำไรให้กับประชาชนผู้ชำระภาษี  ประจำปี  2552***
กติกาและเงื่อนไข

1. เมื่อชำระภาษีโรงเรือนและที่ดิน , ภาษีป้ายและภาษีบำรุงท้องที่  ที่องค์การบริหารส่วนตำบล            ท้องลำเจียก ท่านจะได้รับคูปอง  ภาษีละ  1  ใบ  ให้เขียนชื่อ  ที่อยู่ และเบอร์โทรศัพท์ให้ชัดเจน และส่งคูปองที่กล่องรับชิ้นส่วน   เพื่อทางองค์การบริหารส่วนตำบลท้องลำเจียก   จะนำมาจับรางวัลหาผู้โชคดีต่อไป

2.  เริ่มรายการวันที่   5  มกราคม  2552  ถึง  10  เมษายน  2552   โดยจับรางวัลทั้งหมดในงานวันผู้สูงอายุ อบต.ท้องลำเจียก ณ วัดเทพนิมิต หมู่ที่  9 ตำบลท้องลำเจียก   ในวันอาทิตย์ที่  12  เมษายน  2552    เวลา  11.00 น.  เป็นต้นไป  โดยท่านนายกองค์การบริหารส่วนตำบลท้องลำเจียกและคณะผู้บริหารเป็นผู้จับรางวัล   จะประกาศรายชื่อผู้โชคดีที่หน้าสำนักงานองค์การบริหารส่วนตำบลท้องลำเจียก  และทางเว็บไซด์   www.thonglumjeak.go.th   ภายใน 15 วัน หลังจากจับรางวัล

3.  การจับชิ้นส่วนจะกระทำต่อหน้าแขกผู้มีเกียรติ  ผู้สูงอายุ  และเจ้าหน้าที่ขององค์การบริหารส่วนตำบลท้องลำเจียก เพื่อเป็นสักขีพยาน

4.  การจับรางวัล  ผู้โชคดีจะต้องนำหลักฐานใบเสร็จรับเงินค่าภาษีขององค์การบริหารส่วนตำบล         ท้องลำเจียก  พร้อมบัตรประจำตัวประชาชน    มาติดต่อรับรางวัลที่องค์การบริหารส่วนตำบลท้องลำเจียก  หมู่ที่  9  ตำบลท้องลำเจียก  อำเภอเชียรใหญ่  จังหวัดนครศรีธรรมราช   ภายใน  30  วัน  หลังจากประกาศรายชื่อ

5.  ผู้ร่วมรายการสามารถส่งชิ้นส่วนได้ไม่จำกัดจำนวน  แต่มีสิทธิ์รับของรางวัลซึ่งมีมูลค่าสูงสุดเพียงรางวัลเดียว และไม่สามารถโอนสิทธิ์ในการรับรางวัล หรือแลกเปลี่ยนเป็นเงินสดได้

6.  พนักงานองค์การบริหารส่วนตำบลท้องลำเจียก และคณะผู้บริหารไม่มีสิทธิ์เข้าร่วมรายการนี้  

7.  คำตัดสินของคณะกรรมการบริหารถือเป็นเด็ดขาดและสิ้นสุด
รางวัลที่  1  - ทีวี  21 นิ้ว        

จำนวน   1   รางวัล
รางวัลที่  2  - หม้อหุงข้าว      

จำนวน   2   รางวัล
รางวัลที่  3  - กระติกน้ำร้อน   
จำนวน   3   รางวัล

รางวัลที่  4  - พัดลม

จำนวน   4   รางวัล

รางวัลที่  5  - ที่นอนปิคนิค       
จำนวน   5   รางวัล
รางวัลที่  6  - ผ้าขนหนู       

จำนวนหลายรางวัล

( สงวนสิทธิ์รางวัลอาจเปลี่ยนแปลง ตามความเหมาะสม (
จับรางวัลใหญ่  ในวันอาทิตย์  ที่  12  เมษายน  2551  เวลา  11.00  น.  เป็นต้นไป  ช้าหมด! ของมีจำนวนจำกัด














